Efter tilfangetagelsen blev kaptajn Eddy Lopez under trusler med [[AK 47]]-geværer truet til at starte skibet og sætte kursen mod Somalia, men piraterne havde udøvet så meget vold på skibet under kapringen, at det ikke var muligt at starte [[motor]]en.<ref name="rapport" /> Efter adskillige mislykkede forsøg besluttede piraterne ud på aftenen i stedet at forlade Leopard med besætningen som [[Gidsel|gidsler]], sandsynligvis af frygt for at krigsskibe fra anti-pirateristyrkerne skulle nå frem og forpurre kapringen. Den følgende eftermiddag nåede et [[Tyrkiet|tyrkisk]] flådefartøjs [[helikopter]] frem til Leopard og fandt det ubemandet og med synlige skader efter kapring.<ref name="rapport" />
Jura Juridiske_begreber Retsvidenskab Psykologi Samfund Militær Historie Kriminalitet Mellemmenneskelige_forhold